જેમ કે, પોરબંદરના મિયાણી અને નવી બંદરમાં લેન્ડિંગ સેન્ટર નદીના મુખમાં છે. હવે બારમાસી નદીઓ રહી નહીં એટલે ચોમાસું જાય કે તરત તેમાં રેતી ભરાઈ જવાથી તે નક્કામા બની જાય છે. આ નવાં ફિશ લેન્ડિંગ સેન્ટર અત્યાધુનિક સુવિધાવાળાં અને એવી રીતે બાંધવામાં આવશે કે લૉ-ટાઇડમાં પણ ત્રણ મીટર પાણી મળે. આ સાથે સૌરાષ્ટ્રના દરિયાકાંઠામાં કોઈ એવો વિસ્તાર નહીં હોય કે જ્યાં ૧૦૦ કરતાં વધુ સંખ્યામાં નાની બોટો હોય અને ફિશ લેન્ડિંગ સેન્ટર ન હોય. આ માટે યોગ્ય આયોજન હાથ ધરાશે.